CELEX: 22020D0656
Language: hr
Date: 2020-05-05 00:00:00
Title: Odluka br. 1/2020 Odbora za carinsku suradnju između država Istočne i Južne Afrike i EU-a od 5. svibnja 2020. o odstupanju od pravila o podrijetlu utvrđenih Protokolom 1. uz Privremeni sporazum kojim se stvara okvir za Sporazum o gospodarskom partnerstvu između država Istočne i Južne Afrike, s jedne strane, i Europske zajednice i njezinih država članica, s druge strane, kako bi se uzela u obzir posebna situacija Mauricijusa u pogledu soljene štuke [2020/656]

15.5.2020   
               
               
                  HR
               
               
                  Službeni list Europske unije
               
               
                  L 152/21
               
            
         ODLUKA br. 1/2020 ODBORA ZA CARINSKU SURADNJU IZMEĐU DRŽAVA ISTOČNE I JUŽNE AFRIKE I EU-A
         od 5. svibnja 2020.
         o odstupanju od pravila o podrijetlu utvrđenih Protokolom 1. uz Privremeni sporazum kojim se stvara okvir za Sporazum o gospodarskom partnerstvu između država Istočne i Južne Afrike, s jedne strane, i Europske zajednice i njezinih država članica, s druge strane, kako bi se uzela u obzir posebna situacija Mauricijusa u pogledu soljene štuke [2020/656]
         ODBOR ZA CARINSKU SURADNJU,
         uzimajući u obzir Privremeni sporazum kojim se stvara okvir za Sporazum o gospodarskom partnerstvu između država Istočne i Južne Afrike („države IJA-e”), s jedne strane, i Europske zajednice i njezinih država članica, s druge strane, a posebno članak 41. stavak 4. njegova Protokola 1.,
         budući da:
         
                     (1)
                  
                  
                     Privremeni sporazum kojim se stvara okvir za Sporazum o gospodarskom partnerstvu između država Istočne i Južne Afrike, s jedne strane, i Europske zajednice i njezinih država članica, s druge strane (1) („privremeni SGP”) privremeno se primjenjuje od 14. svibnja 2012. između Unije i Republike Madagaskara, Republike Mauricijusa, Republike Sejšela i Republike Zimbabvea. Komori privremeno primjenjuju privremeni SGP od 7. veljače 2019.
                  
               
                     (2)
                  
                  
                     Protokol 1. uz privremeni SGP o definiciji pojma „proizvodi s podrijetlom” i metodama administrativne suradnje sadržava pravila o podrijetlu za uvoz u Uniju proizvoda podrijetlom iz država Istočne i Južne Afrike.
                  
               
                     (3)
                  
                  
                     U skladu s člankom 42. stavkom 1. Protokola 1. uz privremeni SGP, odstupanja od navedenih pravila o podrijetlu odobravaju se kada su opravdana razvojem postojećih industrija u državama Istočne i Južne Afrike.
                  
               
                     (4)
                  
                  
                     Odbor za carinsku suradnju između država Istočne i Južne Afrike i EU-a donio je 2. listopada 2017. Odluku br. 2/2017 (2) kojom se odobrava odstupanje od pravila o podrijetlu u pogledu soljene štuke uvezene u Uniju od 2. listopada 2017. do 1. listopada 2018. u skladu s člankom 42. stavkom 1. Protokola 1. uz privremeni SGP. Međutim, zbog kašnjenja u narudžbama iskorištenost kvote odstupanja bila je niska.
                  
               
                     (5)
                  
                  
                     Odbor za carinsku suradnju između država Istočne i Južne Afrike i EU-a donio je 14. siječnja 2019. Odluku br. 1/2019 (3) kojom se odobrava odstupanje od pravila o podrijetlu u pogledu soljene štuke uvezene u Uniju od 14. siječnja 2019. do 13. siječnja 2020. u skladu s člankom 42. stavkom 1. Protokola 1. uz privremeni SGP. Međutim, financijske poteškoće kupaca u EU-u dovele su do toga da je iskorištenost kvote za odstupanja bila ispod očekivane.
                  
               
                     (6)
                  
                  
                     Mauricijus je zatražio novo odstupanje od pravila o podrijetlu za 125 tona soljene štuke iz tarifnog broja HS 0305 69 uvezene u Uniju od ožujka 2020. do ožujka 2021. u skladu s člankom 42. Protokola 1. uz privremeni SGP. Mauricijus je u zahtjevu ponovno naveo da štuka podrijetlom iz Unije ili Mauricijusa nije dostupna, a štuka iz ostalih članica Skupine afričkih, karipskih i pacifičkih država („države AKP-a”) ne ispunjava zahtjeve u pogledu kvalitete i redovite opskrbe. Stoga Mauricijus mora i dalje nabavljati sirovine bez podrijetla za svoju prerađivačku industriju.
                  
               
                     (7)
                  
                  
                     Odstupanjem bi se ostvario doprinos razvoju malog i srednjeg poduzetništva u Mauricijusu, omogućila bi se diversifikacija industrije prerade ribe i morskih plodova u Mauricijusu te bi se pridonijelo daljnjem radu te industrije pri punom kapacitetu uz zadržavanje radnih mjesta. Male količine koje iznose samo 1 % vrijednosti ukupnog uvoza proizvoda ribarstva iz poglavlja 03 HS-a i ograničeno razdoblje zatraženo za odstupanje ne smatraju se ugrožavajućim za gospodarski sektor Unije ili bilo koje od njezinih država članica.
                  
               
                     (8)
                  
                  
                     Mauricijus predviđa da će prodaja u EU-u u razdoblju 2020. – 2021. iznositi 125 tona. Međutim, s obzirom na nisku iskorištenost odobrenih odstupanja u prošlosti, ne čini se primjerenim povećati kvotu za traženo razdoblje u usporedbi s kvotom dodijeljenom za razdoblje 2019. – 2020. Stoga bi Mauricijusu trebalo odobriti odstupanje za 100 tona soljene štuke za razdoblje od jedne godine, čime se postojećoj industriji omogućuje nastavak izvoza prema Uniji.
                  
               
                     (9)
                  
                  
                     Provedbenom uredbom Komisije (EU) 2015/2447 (4) utvrđuju se pravila upravljanja carinskim kvotama. Ta bi se pravila trebala primjenjivati na upravljanje količinom za koju je ovom Odlukom odobreno odstupanje.
                  
               
                     (10)
                  
                  
                     Kako bi se osiguralo učinkovito praćenje provedbe odstupanja, nadležna tijela Mauricijusa trebala bi Komisiji redovito dostavljati pojedinosti o izdanim potvrdama o prometu robe EUR.1,
                  
               ODLUČIO JE:
         
            Članak 1.
            Odstupajući od Protokola 1. uz privremeni SGP i u skladu s člankom 42. stavkom 1. tog protokola, soljena štuka iz tarifnog broja HS 0305 69 (oznaka KN 0305 69 80) proizvedena od štuke bez podrijetla iz tarifnog broja HS 0303 89 smatra se proizvodom s podrijetlom iz Mauricijusa u skladu s uvjetima utvrđenima u člancima od 2. do 5. ove Odluke.
         
         
            Članak 2.
            Odstupanje predviđeno člankom 1. primjenjuje se za proizvod i količinu utvrđene Prilogom ovoj Odluci, deklarirane za puštanje u slobodan promet iz Mauricijusa u Uniju u razdoblju od jedne godine počevši od datuma donošenja ove Odluke.
         
         
            Članak 3.
            Količinom utvrđenom u Prilogu upravlja se u skladu s člancima od 49. do 54. Provedbene uredbe (EU) 2015/2447.
         
         
            Članak 4.
            Carinska tijela Mauricijusa provode količinske preglede izvoza proizvodâ iz članka 1.
            Prije kraja mjeseca koji slijedi nakon svakog tromjesečja, carinska tijela Mauricijusa putem Tajništva Odbora za carinsku suradnju dostavljaju Komisiji izjavu o količinama za koje su izdane potvrde o prometu robe EUR.1 na temelju ove Odluke te serijske brojeve tih potvrda.
         
         
            Članak 5.
            Polje 7. potvrdâ o prometu robe EUR.1 izdanih na temelju ove Odluke mora sadržavati jedan od sljedećih navoda:
            
                         
                     
                     
                        „Derogation - Decision No 1/2020 of the ESA-EU Customs Cooperation Committee of 5 May 2020”;
                     
                  
                         
                     
                     
                        „Dérogation - Décision n° 1/2020 du Comité de Coopération Douanière AfOA-UE du 5 mai 2020”.
                     
                  
         
            Članak 6.
            
               1.   Mauricijus i Unija svatko sa svoje strane poduzimaju potrebne mjere za provođenje ove Odluke.
            
            
               2.   Ako Unija na temelju objektivnih informacija utvrdi nepravilnosti, prijevaru ili višekratno neispunjenje obveza utvrđenih člankom 4., može zatražiti privremenu obustavu odstupanja iz članka 1. u skladu s postupkom predviđenim člankom 22. stavcima 5. i 6. privremenog SGP-a.
            
         
         
            Članak 7.
            Odstupanje predviđeno člankom 1. može se produljiti ako predmetna država IJA-e tri mjeseca prije datuma isteka ove Odluke dostavi dokaz da još uvijek ne može ispuniti uvjete iz Protokola 1., zajedno s dokazima o postignutom napretku kako bi se prevladala potreba za odstupanjem i jasnom naznakom razdoblja potrebnog za ispunjavanje navedenih uvjeta. Europska unija ponovno ocjenjuje svoje stajalište koje treba zauzeti u Odboru za carinsku suradnju između država Istočne i Južne Afrike i EU-a te donosi novu odluku.
         
         
            Članak 8.
            Ova Odluka stupa na snagu 5. svibnja 2020.
         
         
            Sastavljeno u Bruxellesu 5. svibnja 2020.
            
               B. SAMSON
               
                  Predstavnik država IJA-e
               
               
                  u ime država IJA-e
               
            
            
               J-M. GRAVE
               
                  Europska komisija
               
               
                  u ime Europske unije
               
            
         
         
            (1)  SL L 111, 24.4.2012., str. 2.
         
         
            (2)  Odluka br. 2/2017 Odbora za carinsku suradnju između država Istočne i Južne Afrike i EU-a od 2. listopada 2017. o odstupanju od pravila o podrijetlu utvrđenih Protokolom 1. uz Privremeni sporazum kojim se stvara okvir za Sporazum o gospodarskom partnerstvu između država Istočne i Južne Afrike, s jedne strane, i Europske zajednice i njezinih država članica, s druge strane, uzima se u obzir posebna situacija Mauricijusa u pogledu soljene štuke (SL L 271, 20.10.2017., str. 47.).
         
            (3)  Odluka br. 1/2019 Odbora za carinsku suradnju između država Istočne i Južne Afrike i EU-a od 14. siječnja 2019. o odstupanju od pravila o podrijetlu utvrđenih Protokolom 1. uz Privremeni sporazum kojim se stvara okvir za Sporazum o gospodarskom partnerstvu između država Istočne i Južne Afrike, s jedne strane, i Europske zajednice i njezinih država članica, s druge strane, uzima se u obzir posebna situacija Mauricijusa u pogledu soljene štuke (SL L 32, 4.2.2019., str. 32.).
         
            (4)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).
      
      
         
            PRILOG
            
                        Redni br.
                     
                     
                        Oznaka KN
                     
                     
                        Oznaka TARIC
                     
                     
                        Naziv robe
                     
                     
                        Razdoblje
                     
                     
                        Neto težina (u tonama)
                     
                  
                        09.1611
                     
                     
                        Ex03056980 
                     
                     
                        25
                     
                     
                        štuka, soljena
                     
                     
                        5.5.2020. – 4.5.2021.
                     
                     
                        100